ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 397 τελικό 
Βρυξέλλες. 29 Ιουλίου 1993 
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
για την τροποποίηση του κανονισμού (ΕΟΚ) αριθ. 729/92 
της 16ης Μαρτίου 1992 
σχετικά με την επιβολή οριστικού δασμού αντιντάμπινγκ 
στις εισαγωγές ορισμένου τύπου θερμικού χαρτιού 
καταγωγής Ιαπων ίας 
(υποβληθείσα από την Επιτροπή) 
-λ~ 
1. Αιτιολογική έκθεση 
Το Μάρτιο 1992, το Συμβούλιο επέβαλε οριστικά μέτρα αντιντάμπινγκ 
στις εισαγωγές ορισμένου τύπου θερμικού χαρτιού (π.χ. χαρτί για 
τέλεφαξ) καταγωγής Ιαπωνίας(^). 
2. Ωστόσο δεν επεβλήθηκαν δασμοί σε προϊόντα που παρασκευάζει η Jujo 
Paper Co., Ltd., (η οποία στο εξής καλείται "Jujo") επειδή 
διαπιστώθηκε ότι η εταιρεία αυτή δεν ασκούσε ντάμπινγκ. 
3. Τον Ιανουάριο 1993 η Επιτροπή πληροφορήθηκε ότι η Jujo επρόκειτο να 
συγχωνευθεί με άλλη εταιρεία, την Sanyo-Kokusaku Pulp Co., Ltd., (η 
οποία στο εξής καλείται "Sanyo Kokusaku") την 1η Απριλίου 1993. Η 
νέα εταιρεία επρόκειτο να ονομασθεί Nippon Paper Industries Company 
Limited (η οποία στο εξής καλείται "Nippon Paper"). 
4. Υποστηρίζεται ότι η Sanyo-Kokusaku δεν παρήγαγε χαρτί για τ«λεφάξ 
κατά την περίοδο έρευνας (1η Απριλίου μέχρι 31 Δεκεμβρίου 199 0) και 
ως εκ τούτου η απαλλαγή της Jujo από τους δασμούς ντάμπινγκ θα 
έπρεπε να επεκταθεί στην συγχωνευθείσα εταιρεία. 
5. Επειδή το αίτημα αυτό θεωρείται εύλογο, η Επιτροπή αποφάσισε, 
κατόπιν ιδίας πρωτοβουλίας βάσει του άρθρου 14 του κανονισμού (ΕΟΚ) 
αριθ. 2423/88(2) f να επανεξετάσει εν μέρει το μέτρο με το οποίο 
επιβάλλονται οριστικοί δασμοί. 
6. Αφού επιβεβαιώθηκε ότι η αρχική διαδικασία αντιντάμπινγκ δεν 
αφορούσε (ούτε εμπλεκόταν σε αυτήν) την Sanyo-Kokusaku, προτείνεται 
τώρα, η συγχωνευθείσα εταιρεία, της οποίας η Jujo αποτελεί τώρα νέο 
μέρος, να εξακολουθεί να εξαιρείται των μέτρων ντάμπινγκ. 
7. Προτείνεται επιπλέον η εξαίρεση να ισχύει από την ημερομηνία της 
συγχώνευσης (ήτοι 1η Απριλίου 1993). 
(1) ΕΕ αριθ. L 81, 26.03.1992, σ. 1 
(2) ΕΕ αριθ. L 209, 02.08.1998, σ. 1 
-Λα. -
Πρόταση 
Κανονισμός (ΕΟΚ) αριθ. ... του Συμβουλίου 
της 
για την τροποποίηση του κανονισμού (ΕΟΚ) αριθ. 729/92 
της 16ης Μαρτίου 1992 
σχετικά με την επιβολή οριστικού δασμού αντιντάμπινγκ 
στις εισαγωγές ορισμένου τύπου θερμικού χαρτιού 
καταγωγής Ιαπων ίας 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, 
τον κανονισμό (ΕΟΚ) αριθ. 2423/88 της 11ης Ιουλίου 1988 σχετικά με την 
άμυνα κατά των εισαγωγών που αποτελούν αντικείμενο ντάμπινγκ ή 
επιδοτήσεων από χώρες μη μέλη της Ευρωπαϊκής Οικονομικής Κοινότητας 
(1) και ιδίως το άρθρο 14, 
μετά από διαβουλεύσεις στο πλαίσιο της συμβουλευτικής επιτροπής, όπως 
προβλέπεται από τον κανονισμό (ΕΟΚ) αριθ. 2423/88, 
Εκτιμώντας: 
(1) ΕΕ αριθ. L 209, 02.08.1988, σ. 1 
Α. Προηγούμενη διαδικασία 
1. Το Συμβούλιο, με τον κανονισμό (ΕΟΚ) αριθ. 729/92ί1), επέβαλε 
οριστικό δασμό αντιντάμπινγκ στις εισαγωγές ορισμένου τύπου 
θερμικού χαρτιού (όπως χαρτί για τέλεφαξ) καταγωγής Ιαπωνίας. 
2. Δεν επιβλήθηκαν δασμοί στα προϊόντα που παρασκευάζει η Jujo Paper 
Co., Ltd., Tokyo (η οποία στο εξής καλείται "Jujo") επειδή 
διαπιστώθηκε ότι η εταιρεία αυτή δεν ασκούσε πρακτική ντάμπινγκ. 
Β. Μεταβολή της νομικής υπόστασης 
3. Τον Ιανουάριο 1993 η Επιτροπή πληροφορήθηκε την επικείμενη 
συγχώνευση μεταξύ της Jujo και μιας εταιρείας ονομαζόμενης Sanyo-
Kokusaku Pulp Co., Ltd., (η οποία στο εξής καλείται "Sanyo-
Kokusaku" ). Οι δύο αυτές εταιρείες επρόκειτο να συγχωνευθούν σε 
μία την 1η Απριλίου 199 3, με το όνομα Nippon Paper Industries 
Company Limited. 
4. Κατά τον ισχυρισμό, η Sanyo-Kokusaku δεν παρήγαγε το εν λόγω προϊόν 
κατά την περίοδο αναφοράς της έρευνας (1η Απριλίου μέχρι 31η 
Δεκεμβρίου 1990). Λαμβάνοντας τούτο υπόψη, η Jujo και η Sanyo-
Kokusaku θεώρησαν ότι η εξαίρεση της Jujo από τους δασμούς 
ντάμπινγκ, έπρεπε να ισχύει και για την εταιρεία που δημιουργείται 
με τη συγχώνευση. 
Γ. Διαδικασία 
5. Βάσει των αρχικώς προσκομισθέντων στοιχείων, η Επιτροπή εξέλαβε ότι 
συντρέχουν επαρκείς λόγοι, όσον αφορά τη μεταβολή των περιστάσεων, 
οι οποίοι δικαιολογούν τη μερική επανεξέταση των μέτρων. 
(1) ΕΕ αριθ. L 81, 26.03.1992, σ. 1 
- 3 -
6. Η Επιτροπή, αφού ζήτησε και έλαβε συμπληρωματικά στοιχεία από τα 
ενδιαφερόμενα μέρη και από άλλες πηγές, επείσθη ότι η Sanyo-
Kokusaku δεν παρήγαγε χαρτί για τέλεφαξ κατά την περίοδο αναφοράς 
της έρευνας, θεώρησε ότι η εξαίρεση της Jujo από το δασμό 
αντιντάμπινγκ έπρεπε να ισχύει και για την νέα εταιρεία, την Nippon 
Paper Industries Company Limited, με ισχύ από 1ης Απριλίου 1993. 
Συνεπεία τούτου, οι δασμοί αντιντάμπινγκ που καταβλήθηκαν για το 
χαρτί τέλεφαξ, το οποίο παρήγαγε η Nippon Paper Industries Company 
Limited, είναι επιστρεπτέοι βάσει της ισχύουσας τελωνειακής 
νομοθεσίας. Το Συμβούλιο επιβεβαιώνει την άποψη αυτή. 
7. Δεν υπήρξαν αντιρρήσεις όταν ανακοινώθηκαν τα συμπεράσματα της 
διαδικασίας στην κοινοτική βιομηχανία. 
Δ. Τροπολογία 
8. Πρέπει να τροποποιηθεί αναλόγως ο κανονισμός (ΕΟΚ) αριθ. 729/92, ο 
οποίος αφορά τις εισαγωγές ορισμένου τύπου θερμικού χαρτιού 
καταγωγής Ιαπωνίας το οποίο παράγει η Jujo Paper Co., Ltd., 
ΕΞΕΔΩΣΕ TON ΠΑΡΟΝΤΑ ΚΑΝΟΝΙΣΜΟ 
Άρθρο 1 
Το άρθρο 1 παράγραφος 3 του κανονισμού (ΕΟΚ) αριθ. 729/92 
αντικαθίσταται από τα εξής: 
" Δεν επιβάλλονται δασμοί αντιντάμπινγκ στα προϊόντα που παράγει 
η Nippon Paper Industries Company Limited ή η Tomoegawa Paper 
Co., Ltd., Tokyo (συμπληρωματικός κωδικός TARIC 8600)." 
- 4 -
Άρθρο 2 
Ο παρών κανονισμός εφαρμόζεται αναδρομικά από την 1η Απριλίου 1993. 
Ο παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
Βρυξέλλες, Για το Συμβούλιο 
ς-
ISSN 0254-1483 
COM(93)397 τελικό 
ΕΓΓΡΑΦΑ 
GR 1102 
Αρι*. καταλόγου : CB-CO-93-429-GR-C 
ISBN 92-77-58712-1 
Υπηρεσία Επισηιιων Εκδόσεων των Ευρωπαϊκών Κοινοτήτων 
L-2985 Luxembourg